Ministrstvo za kohezijo in regionalni razvoj, Kotnikova ulica 5, Ljubljana (v nadaljnjem besedilu: Ministrstvo), ki ga zastopa minister, dr. Aleksander Jevšek

in

Razvojni svet Gorenjske razvojne regije (v nadaljnjem besedilu: Razvojni svet regije), ki ga zastopa predsednik Razvojnega sveta regije, dr. Ivan Šmon

(v nadaljnjem besedilu skupaj: »Stranki dogovora«)

**DOGOVOR ZA RAZVOJ GORENJSKE REGIJE  
(ČISTOPIS z dne 30. 5. 2025)**

Neuradno prečiščeno besedilo zajema:

* Dogovor za razvoj Gorenjske regije št. 3030-41/2023-1630-8 z dne 20. 12. 2023,
* Dodatek št 1. k dogovoru za razvoj Gorenjske razvojne regije št. 3030-41/2023-1630-8 z dne 10. 4. 2025 in
* Dodatek št. 2 k dogovoru za razvoj Gorenjske razvojne regije št. 3030-41/2023-1630-136 z dne 29. 5. 2025

**Uvodne določbe dogovora za razvoj Gorenjske razvojne regije z dne 20. 12. 2023, ki se nanaša na projekt Podjetno nad izzive (PONI) – PONI Gorenjska:**

Stranki dogovora uvodoma ugotavljata, da:

* je Ministrstvo, po predhodnem mnenju pristojnih ministrstev, dne 13. 4. 2022, izdalo pozitivno mnenje, št. 3030-41/2019/14, k sprejetemu Regionalnemu razvojnemu programu Gorenjske razvojne regije 2021-2027 (v nadaljnjem besedilu: RRP);
* je Ministrstvo dne 30. 6. 2023 posredovalo razvojnim regijam ter na spletni strani objavilo »Povabilo razvojnim svetom regij za pripravo in podpis dogovorov za razvoj regij št. 3030-23/2023-1630-2 in dne 6. 9. 2023 popravek povabila št. 3030-23/2023-1630-18 (v nadaljnjem besedilu: Povabilo);
* je Regionalna razvojna agencija Gorenjske regije, BSC, poslovno podporni center, d.o.o., Kranj, Cesta Staneta Žagarja 37, 4000 Kranj, (v nadaljnjem besedilu: RRA) na podlagi povabila pred uvrstitvijo projektov v osnutek dogovora preverila izpolnjevanje pogojev za uvrščanje projektov v dogovor ter izvedla ocenjevanje v skladu z merili. Razvojni svet regije je dne 20. 9. 2023 sprejel sklep št. RSGR in SGR-2023 o določitvi regijskih projektov za uvrstitev v osnutek dogovora;
* je Ministrstvo dne 18. 10. 2023 prejelo osnutek dogovora za razvoj Gorenjske razvojne regije in ga zavedlo pod št. 3030-41/1630-2, po pozivu za dopolnitev pa dne 13. 11. 2023 dopolnjen osnutek dogovora za razvoj Gorenjske razvojne regije, ki je zaveden pod št. 3030-41/1630/5;
* je resorno ministrstvo izdalo soglasje v okviru specifičnega cilj RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (dopis Ministrstva za kohezijo in regionalni razvoj, št. 024-11/2023-1630-69 z dne 28. 11. 2023);
* je k projektom, ki so predmet tega dogovora, podal soglasje Razvojni svet regije s sklepom št. 1 na peti – korespondenčni seji, ki je potekala od 8. do 12. decembra 2023,
* je vsebina tega dogovora potrjena s strani Sveta Gorenjske razvojne regije s sklepom št.

1 na peti – korespondenčni seji, ki je potekala od 13. do 15. decembra 2023,

* uvrščenost projektov v sklenjen dogovor za razvoj regije še ne pomeni, da so finančna sredstva za izvedbo le-teh odobrena in ne predstavlja nastopa pravnih učinkov sofinanciranja vključenih projektov iz sredstev državnega proračuna Republike Slovenije.

**Iz uvodnih določb Dodatka št. 1 za razvoj Gorenjske razvojne regije št. 3030-41/2023-630/108 z dne 10. 4. 2025:**

* je Ministrstvo dne 24. 6. 2024 na spletni strani objavilo Spremembe prve dopolnitve povabila št. 3030-23/2023-1630-161 in ga posredovalo razvojnim regijam;
* je Ministrstvo dne 28. 8. 2024 na spletni strani objavilo Druge spremembe prve dopolnitve povabila št. 3030-23/2023-1630-198 in ga posredovalo razvojnim regijam;
* se ta dodatek sklepa z namenom uvrstitve projektov v dogovor za razvoj regije na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630-198 z dne 28. 8. 2024 (v nadaljnjem besedilu skupaj: spremembe prve dopolnitve povabila);
* da je RRA Gorenjske razvojne regije (v nadaljnjem besedilu: RRA) na podlagi sprememb prve dopolnitve povabila pred uvrstitvijo projektov v osnutek prve dopolnitve dogovora za razvoj regije preverila izpolnjevanje pogojev za uvrščanje projektov v osnutek dogovora in izvedla ocenjevanje projektov v skladu z merili. Razvojni svet regije je na 6. seji – korespondenčni – Razvojnega sveta gorenjske regije, ki je potekala od 10. 9. 2024 do 13. 9. 2024, sprejel sklep št. 1 o vključitvi regijskega projekta »Regijski center mobilnosti Gorenjska« v osnutek prve dopolnitve dogovora za razvoj regije. Svet gorenjske regije je na 10. seji – korespondenčni – Sveta gorenjske regije, ki je potekala od 16. 9. 2024 do 18. 9. 2024, sprejel sklep št. 1 o vključitvi regijskega projekta »Regijski center mobilnosti Gorenjska« v osnutek prve dopolnitve dogovora za razvoj regije. Dodatno so člani Razvojnega sveta gorenjske regije in Sveta gorenjske regije na 7. seji Razvojnega sveta gorenjske regije in 12. seji Sveta gorenjske regije, ki sta potekali združeni 17. 10. 2024, pri 7. točki dnevnega reda »Dogovor za razvoj regij« soglasno sprejeli sklepa 7.3. in 7.4. o vključitvi še 19 projektov v osnutek prve dopolnitve dogovora za razvoj regije.
* je Ministrstvo dne 27. 9. 2024 prejelo prvi del osnutka prve dopolnitve dogovora za razvoj Gorenjske razvojne regije in ga evidentiralo pod številko 3030-41/2023-1630-18, dne 28. 10. 2024 pa drugi del osnutka prve dopolnitve dogovora za razvoj Gorenjske razvojne regije in ga evidentiralo pod številko 3030-41/2023-22, po pozivu za dopolnitev pa dne 14. 11. 2024 dopolnitev osnutek dogovora za razvoj regije, ki je evidentiran pod številko 3030-41/2023-1630-48;
* so resorna ministrstva k projektom, ki se uvrščajo v dogovor za razvoj regije, izdala soglasja:
  + v okviru specifičnega cilja RSO2.5. Spodbujanje dostopa do vode in trajnostnega gospodarjenja z vodnimi viri (KS) – odprava neskladij v aglomeracijah s skupno obremenitvijo, enako ali večjo od 2.000 PE (KS) ter Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev (KS) (dopis Ministrstva za naravne vire in prostor št. 35500-251/2024-2560-330, z dne 14. 3. 2025, knjižen pod št. 3030-41/2023-1630-97) ter popravek št. 35500-251/2024-2560-339 z dne 25. 3. 2025, knjižen pod št. 3030-41/2023-2630-106);
  + v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS); neinfrastrukturni ukrepi trajnostne mobilnosti na horizontalni ravni (dopis Ministrstva za okolje, podnebje in energijo št. 545-790/2023-2570-146, z dne 12. 3. 2025 za projekta RCM in RCPS, knjižen pod številko 3030-41/2023-1630-96);
* je  k projektom, ki so predmet tega dodatka, podal soglasje Razvojni svet gorenjske regije na 8. – korespondenčni – seji, ki je potekala od 24. 3. 2025 do 27. 3. 2025, in je sprejel sklep št. 1;
* je bila vsebina tega dodatka potrjena s strani Sveta gorenjske razvojne regije (v nadaljnjem besedilu: svet regije) na 14. seji dne 8. 4. 2025, sklep št. 5.1.;

**Iz uvodnih določb Dodatka št. 2 za razvoj Gorenjske razvojne regije št. 3030-41/2023-630/136 z dne 10. 4. 2025:**

* se ta dodatek (Dodatek št. 2) sklepa z namenom uvrstitve projektov v dogovor za razvoj regije (na podlagi Sprememb prve dopolnitve povabila št. 3030-23/2023-1630-161 z dne 24. 6. 2024 in Druge spremembe prve dopolnitve povabila št. 3030-23/2023-1630- 198 z dne 28. 8. 2024), in sicer za projekte v okviru specifičnega cilja RSO2.7.- zelena infrastruktura in RSO3.2.-DKO;
* so resorna ministrstva k projektom, ki se uvrščajo v dogovor za razvoj regije s tem dodatkom, izdala soglasja:
  + v okviru specifičnega cilja RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR): ukrepi za zagotavljanje in izboljšanje zelene infrastrukture, dostopa prebivalcev do zelene infrastrukture v urbanih območjih ter ozelenjevanje mest (dopis Ministrstva za naravne vire in prostor št. 35500-251/2024-2560-382 z dne 25. 4. 2025, ki je zaveden kot dokument št. 3030-41/2023-1630-117);
  + v okviru specifičnega cilja RSO3.2. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS): državno kolesarsko omrežje (dopis Ministrstva za infrastrukturo št. 545-21/2023/159-02119773 z dne 7. 5. 2025, ki je zaveden kot dokument št. 3030-41/2023-1630-119);
* je k projektom iz prejšnje alineje, ki so predmet tega dodatka, podal soglasje Razvojni svet Gorenjske razvojne regije na 9. seji (korespondenčni), ki je potekala od 19. 5. 2025 do 22. 5. 2025, sklep št. 1; Dodatek št. 2 k Dogovoru za razvoj Gorenjske regije 2 / 4
* je vsebina tega dodatka potrjena s strani Sveta Gorenjske razvojne regije (v nadaljnjem besedilu: svet regije) na 15. seji (korespondenčni), ki je potekala od 23. 5. 2025 do 26. 5. 2025, sklep št. 1.

Ministrstvo in Razvojni svet regije sklepata dogovor za razvoj regije z namenom uresničevanja RRP.

Dokument Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov je Priloga 1 k temu dodatku in njegov sestavni del.

V Dogovor se uvrstijo projekti, ki so navedeni v tabelah od št. 1, 2, 3 in 4:

»Tabela št. 1: Projekti Cilj politike 1: Pametnejša Evropa, Prednostna naloga 1: Inovacijska družba znanja, Specifični cilj: RSO1.3. Krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami (ESRR), ki se uvrščajo v dogovor za razvoj Gorenjske regije:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Tip projekta | Skupna vrednost projekta (v EUR z DDV) | Skupna vrednost projekta (v EUR brez DDV) | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) |
| 1 | Podjetno nad izzive  (PONI) - PONI  Gorenjska1 | RRA Gorenjske  razvojne regije  (BSC, poslovno  podporni center,  d.o.o., Kranj,  Cesta Staneta  Žagarja 37,  4000 Kranj) | Regijski | 1.538.851,82 | 1.538.851,82 | 615.540,73 | 923.311,09 | 0,00 |

1*projekt Podjetno nad izzive (PONI) – PONI Gorenjska je bil uvrščen v Dogovor za razvoj Gorenjske regije, sklenjen dne 20. 12. 2023*

Tabela št. 2: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO 2.5 Spodbujanje dostopa do vode in trajnostnega gospodarjenja z vodnimi viri (KS) - odprava neskladij v aglomeracijah s skupno obremenitvijo, enako ali večjo od 2.000 PE (KS), ki se uvrščajo v dogovor za razvoj Gorenjske regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | **Kohezijski sklad** | |
| Z. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR) | EU+SLO (EUR) | Drugi viri (EUR) | Prispevek EU (EUR) | Slovenska udeležba (EUR) |
| 1 | Nadgradnja CČN Radovljica2 | Občina Radovljica | 9.071.236,95 | 7.435.440,12 | 5.502.199,51 | 3.312.563,57 | 4.122.876,55 | 2.815.679,03 | 496.884,54 |
| 2 | Opremljanje aglomeracije Kranj (Opremljanje aglomeracije Kranj 2019) 2 | Mestna občina Kranj | 26.124.163,12 | 24.600.602,10 | 13.628.397,59 | 9.206.036,08 | 16.918.127,04 | 7.825.130,67 | 1.380.905,41 |

2 projekt uvrščen v dogovor za razvoj Gorenjska razvojne regije z dodatkom št. 1. z dne 10. 4. 2025

Tabela št. 3: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost RSO2.5 Spodbujanje trajnostnega gospodarjenja z vodnimi viri z urejanjem vodovodnih sistemov nad 10.000 prebivalcev (KS), ki se uvrščajo v dogovor za razvoj Gorenjske regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | **Kohezijski sklad** | |
| Z. št. | Naziv projekta | Nosilec projekta | Skupna vrednost projekta (EUR z DDV) | Skupna vrednost projekta (EUR brez DDV) | Upravičeni stroški projekta (EUR)) | EU+SLO (EUR) | Drugi viri (EUR) | Prispevek EU (EUR) | Slovenska udeležba (EUR)) |
| 1 | Posodobitev in nadgradnja VS Završnica (ID 1170) (Hidravlična izboljšava vodovodnega sistema Završnica) 2 | Občina Žirovnica | 7.444.760,59 | 7.444.760,59 | 6.843.988,36 | 4.742.875,96 | 2.701.884,63 | 4.031.444,57 | 711.431,39 |
| 2 | Izboljšanje oskrbe s pitno vodo v VS Kranj (Nadgradnja vodovodnega sistema Kranj) 2 | Občina Preddvor | 4.440.551,49 | 4.440.551,49 | 4.232.105,47 | 2.631.050,71 | 1.809.500,78 | 2.236.393,10 | 394.657,61 |
| 3 | Izboljšanje oskrbe s pitno vodo v VS Radovna (Hidravlična izboljšava vodovodnega sistema Radovna) 2 | Občina Gorje | 1.211.210,70 | 1.211.210,70 | 1.146.345,05 | 702.491,50 | 508.719,20 | 597.117,78 | 105.373,72 |

2 projekt uvrščen v dogovor za razvoj Gorenjske razvojne regije z dodatkom št. 1. z dne 10. 4. 2025

Tabela št. 4: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (Kohezijski sklad), ki se uvrščajo v dogovor:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Skupna vrednost upravičenih stroškov projekta (v EUR= | Sofinanciranje EU (v EUR) | Sofinanciranje – Proračun RS (v EUR) | Sofinanciranje – proračun občina (v EUR) | Drugi viri (v EUR) |
| 1 | REGIJSKI CENTER MOBILNOSTI GORENJSKA2 | BSC, d.o.o., Kranj | 485.493,77 | 485.493,77 | 412.669,70 | 72.824,07 | 0,00 | 0,00 |
| 2 | Regionalna celostna prometna strategija Gorenjske2 | BSC Kranj | 100.000,00 | 100.000,00 | 68.000,00 | 12.000,00 | 20.000,00 | 0,00 |

2 projekt uvrščen v dogovor za razvoj Gorenjske razvojne regije z dodatkom št. 1. z dne 10. 4. 2025

Tabela št. 5: Projekti Cilj politike 2: Bolj zelena, nizkoogljična Evropa, Prednostna naloga 3: Zelena preobrazba za podnebno nevtralnost, Specifični cilj: RSO2.7. Izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja (ESRR): ukrepi za zagotavljanje in izboljšanje zelene infrastrukture, dostopa prebivalcev do zelene infrastrukture v urbanih območjih ter ozelenjevanje mest, ki se uvrščajo v dogovor za razvoj Gorenjske razvojne regije:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (EUR brez DDV) | Skupna vrednost projekta (EUR3 z DDV) | Upravičeni stroški projekta (EUR) | Vrednost sofinanciranja (EU+SLO), (EUR) | Prispevek EU - ESRR (EUR) | Sofinanciranje – Proračun RS (EUR) | Sofinanciranje – proračun občina (EUR) |
| 1 | Zeleno zaledje Škofje Loke3 | Občina Škofja Loka | 905.668,55 | 1.104.915,62 | 720.281,91 | 501.848,44 | 250.924,22 | 250.924,22 | 603.067,18 |
| 2 | Zeleno srce mesta – faza 23 | Občina Tržič | 2.628.428,07 | 3.206.682,24 | 1.893.713,48 | 1.322.670,74 | 661.335,37 | 661.335,37 | 1.884.011,50 |
| 3 | Zeleno tromostovje Gorenja vas3 | Občina Gorenja vas - Poljane | 1.872.710,26 | 2.284.706,53 | 1.962.860,72 | 1.521.566,54 | 760.783,27 | 760.783,27 | 763.139,99 |
| 4 | Zeleni sistem v Kranjski Gori3 | Občina Kranjska Gora | 1.869.603,32 | 2.280.916,03 | 2.079.660,90 | 1.122.969,76 | 561.484,88 | 561.484,88 | 1.157.946,27 |

3 projekt uvrščen v dogovor za razvoj Gorenjske razvojne regije z dodatkom št. 2. z dne 29. 5. 2025

Tabela št. 6: Seznam projektov Cilj politike 3: Bolj povezana Evropa, Prednostna naloga 5: Trajnostna (čez)regionalna mobilnost in povezljivost, Specifični cilj: RSO3. Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo (KS): državno kolesarsko omrežje, ki se uvrščajo v dogovor za razvoj Gorenjske razvojne regije:

|  |  |  |  |  |  |  |  |
| --- | --- | --- | --- | --- | --- | --- | --- |
| Zap. št. | Naziv projekta | Nosilec projekta | Skupna vrednost projekta (v EUR z DDV) | Sofinanciranje DRR (EU + SLO), (v EUR) | Sofinanciranje EU del (v EUR) | Sofinanciranje – Proračun RS (v EUR) | Sofinanciranje – pripadajoča slovenska udeležba (v EUR) |
| 1 | Kolesarska povezava D2 skozi občino Naklo3 | Občina Naklo | 1.313.082,45 | 1.196.969,75 | 957.575,80 | 239.393,95 | 116.112,70 |
| 2 | Kolesarske povezave v Škofji Loki (R6, R7, G3) 3 | Občina Škofja Loka | 4.387.139,29 | 3.549.339,52 | 3.016.938,59 | 532.400,93 | 837.799,77 |
| 3 | Izgradnja kolesarske povezave Zadraga – Tržič G63 | Občina Tržič | 1.589.886,17 | 1.306.236,17 | 1.110.300,74 | 195.935,43 | 283.650,00 |

3 projekt uvrščen v dogovor za razvoj Gorenjske razvojne regije z dodatkom št. 2. z dne 29. 5. 2025



Sestavni del tega Dogovora so tudi predstavitve posameznih projektov v Prilogi 2.

V Dogovor umeščeni projekti so bili izbrani na podlagi pogojev in meril določenih v ZSRR-2, Uredbi in javnem povabilu. Opis meril za izbor in postopka izbora projektov je Priloga 3 k temu Dogovoru in njegov sestavni del.

Vključeni regijski projekti temeljijo na RRP, uresničujejo razvojne prioritete razvojne regije in izkoriščajo njene razvojne potenciale; od lokalnega projekta se regijski razlikuje po celovitem reševanju določene problematike v okviru razvojne regije oziroma širšem razvojnem vplivu na razvojno regijo in izven nje.

Vključeni sektorski projekti uresničujejo program pristojnega ministrstva za doseganje ciljev na svojem delovnem področju in tudi pomembno vplivajo na uresničevanje razvojnih prioritet v regiji.

Za izvedo projektov, umeščenih v dogovore, se sklenejo neposredne pogodbe, če so za to zagotovljena proračunska sredstva. Sredstva za sofinanciranje regijskih projektov v skladu s tem dogovorom se zagotavljajo z državnim proračunom v skladu z javno finančnimi zmožnostmi in dogovorjenimi prioritetami v finančnih načrtih pristojnih ministrstev.

Projekti, za katere se predvideva sofinanciranje iz sredstev Programa za izvajanje evropske kohezijske politike za obdobje 2021-2027 v Republiki Sloveniji, bodo obravnavani po postopku neposredne potrditve operacij v skladu z Uredbo o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23).

Nosilci projektov iz Tabel št. 2, 3 in 4 iz III. točke morajo na posredniško telo po podpisu Dodatka št. 1 k dogovoru za razvoj Gorenjske razvojne regije najkasneje do 31. 12. 2026 posredovati vlogo za neposredno potrditev operacije (NPO), ki vsebuje zahteve iz Druge spremembe prve dopolnitve Povabila razvojnim svetom regij za pripravo in podpis dopolnitev dogovorov za razvoj regij z dne 28. 8. 2024 (št. 3030-23/2023-1630- 198). Če do vključno   
31. 12. 2026 za predmetne projekte regije ne bo oddana vloga za NPO, se šteje, da nosilec projekta od oddaje vloge za NPO odstopa, že dano soglasje na predlog projekta pa zapade.

Namesto projekta iz III. točke, za katerega do 31. 12. 2026 ne bo podana vloga za NPO, lahko razvojni svet regije predlaga nov projekt za uvrstitev v Dogovor. Nov predlagani projekt mora biti v skladu s Povabilom in njegovimi dopolnitvami. Nov projekt, ki bo izpolnjeval pogoje, bo skladno s postopkom teritorialnega dialoga formalno uvrščen v Dogovor. Nerazporejena sredstva razvojne regije se bodo po 31. 1. 2027 dodelila projektom z najvišjo stopnjo pripravljenosti prednostno na nivoju Slovenije za sredstva iz Kohezijskega sklada (KS) oziroma na nivoju Kohezijske regije za sredstva iz Evropskega sklada za regionalni razvoj (ESRR).

Za spremljanje izvajanja Dogovora s strani regije je odgovorna RRA, ki poroča Razvojnemu svetu regije in svetu regije najmanj enkrat letno.

Na strani Ministrstva izvajanje Dogovora spremlja skrbnik regije.

Stranki dogovora bosta vse morebitne spore, ki bi izvirali iz tega Dogovora, reševali sporazumno. Če sporazumna rešitev ni dosežena, o sporu odloči stvarno pristojno sodišče v Ljubljani.

Morebitne spremembe in dopolnitve Dogovora se sklenejo z dodatkom k Dogovoru.

Ta dodatek začne veljati z dnem podpisa obeh strank.

Dogovor je sklenjen v dveh (2) izvodih, od katerih prejme vsaka stranka en (1) izvod. Izvod razvojnega sveta regije hrani RRA. Ministrstva, pristojna za izvedbo projektov Dogovora, prejmejo elektronski izvod podpisanega Dodatka.

*Številka: 3030-41/2023-1630-138*

PRILOGE:

Priloga 1: Povzetek RRP s predstavitvijo razvojnih specializacij regije, strateških razvojnih ciljev regije ter prioritet in ukrepov (v elektronski obliki),

Priloga 2: Predstavitev projektov - Obrazci 2 v elektronski obliki za projekte, navedene v tabelah v točki III

2.1. Podjetno nad izzive (PONI) – PONI Gorenjska

2.2. Nadgradnja CČN Radovljica  
2.3. Opremljanje aglomeracije Kranj  
2.4. Izboljšanje oskrbe s pitno vodo v VS Kranj  
2.5. Posodobitev in nadgradnja VS Završnica (ID 1170)  
2.6. Izboljšanje oskrbe s pitno vodo v VS Radovna  
2.7. REGIJSKI CENTER MOBILNOSTI GORENJSKA   
2.8. Regionalna celostna prometna strategija Gorenjske  
2.9. Zeleno zaledje Škofje Loke  
2 10. Zeleno srce mesta – faza 2  
2.11. Zeleno tromostovje Gorenja vas  
2.12. Zeleni sistem v Kranjski Gori   
2.13. Kolesarska povezava D2 skozi občino Naklo

2.14. Kolesarske povezave v Škofji Loki (R6, R7, G3)

2.15. Izgradnja kolesarske povezave Zadraga – Tržič G6

Priloga 3: Opis meril za izbor in postopek izbora projektov (v elektronski obliki).

3.1. Opis meril za izbor projektov (PONI)  
3.2. Opis meril za izbor in postopek izbora projektov – prvi del prve dopolnitve dogovore  
3.3. Opis meril za izbor in postopek izbora projektov – drugi del prve dopolnitve dogovore